Republica Moldova a cucerit o medalie de bronz la Campionatul Mondial de dans sportiv, rezervat seniorilor, care a avut loc la Budapesta.
Perechea Sergiu Maruster și Anastasia Stan au completat podiumul la competiția mondială la proba de dans latin. Aceștia au repetat performanța de la ediția precedentă, care a fost găzduită de Chișinău, când au intrat în posesia medaliei de bronz.
Menționăm că, pe 13 și 14 aprilie, Republica Moldova va fi gazda Campionatului European de dans sportiv, rezervat seniorilor, la proba standard, cât și a competiției europene, rezervate sportivilor sub vârsta de 21 de ani, care vor concura la proba de dans european și latin.